Diari Oficial de la Generalitat Valenciana


Sumari del DOGV 6217, del 02-03-2010 (2010/2261)

ORDRE 2/2010, de 22 de febrer, de la Conselleria de Benestar Social, per la qual es modifica l'Ordre de 30 de desembre de 2009, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2010.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6217

Data del DOGV
:   02-03-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/2261


Data del document
:   22-02-2010

Organisme emissor
:   Conselleria de Benestar Social

Tipus de document
:   Ordre

Anàlisi jurídica

 Descriptors 

:   * ajuda pública

ORDRE 2/2010, de 22 de febrer, de la Conselleria de Benestar Social, per la qual es modifica l'Ordre de 30 de desembre de 2009, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2010. [2010/2261]  
En el Diari Oficial de la Comunitat Valenciana núm. 6197, de 2 de febrer de 2010, es va publicar l'Ordre de 30 de desembre de 2009, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2010.  
L'article 2 de l'ordre establix que té com a objecte, entre les seues actuacions: «a) Manteniment i sosteniment de centres d'atenció a persones amb discapacitat que s'assenyalen»; i són els articles 31, 32 i 33 els que establixen els requisits per a ser beneficiari d'esta línia d'ajudes, i s'especifica en l'article 31.1 els centres que poden ser objecte d'ajuda o de subvenció, d'acord amb una delimitació segons la seua tipologia o la seua titularitat.  
Entre les funcions de la Direcció General de Persones amb Discapacitat i Dependència es troba tant gestionar els concerts, com les subvencions i altres prestacions econòmiques en matèria de la seua competència, de conformitat amb l'article 14.2.j del Decret 141/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Benestar Social.  
Davant la possibilitat que queden fora del sistema d'atenció, recursos que atenen persones amb discapacitat, per raons tant d'interés social com d'equitat, correspon modificar el que disposa la referida Ordre de 30 de desembre de 2009, a fi de recolzar econòmicament i equitativament a les organitzacions i associacions d'iniciativa social que han creat o promouen centres d'atenció social exclosos en l'objecte d'esta.  
En virtut d'això, a proposta del director general de Persones amb Discapacitat i Dependència, i fent ús de les facultats que em conferix el Decret 141/2009, de 18 de setembre, del Consell, pel qual s'aprova el Reglament Orgànic i Funcional de la Conselleria de Benestar Social,  
ORDENE  
Article primer. Modificació de l'objecte  
Modificar el que disposa l'article 31 de l'Ordre de 30 de desembre de 2009, de la Conselleria de Benestar Social, per la qual s'aproven les bases per a la concessió d'ajudes i subvencions per a atenció a persones amb discapacitat o amb malaltia mental i per a la promoció de l'accessibilitat, i es fa pública la seua convocatòria per a l'any 2010:  
S'afig un subapartat h a l'article 31, apartat 1, que diu:  
«h) Residències i centres de dia d'atenció a persones amb qualsevol tipus de discapacitat.»  
Article segon. Àmbit de la modificació i ampliació de termini de sol·licituds  
La present modificació de les bases reguladores, que afecta únicament a les entitats titulars de residències i centres de dia d'atenció a persones amb qualsevol tipus de discapacitat que assenyala l'article 31.1, comporta l'ampliació del termini de presentació de sol·licituds, que establix en un mes l'article 6 de l'esmentada Ordre de 30 de desembre de 2009, de la Conselleria de Benestar Social, i que serà per a estes entitats fins al dia 11 de març de 2010.  
València, 22 de febrer de 2010  
La consellera de Benestar Social,  
ANGÈLICA SUCH RONDA